《参政大资毗陵张公挽诗十首 其四》
宋代·周麟之

出入纡宸眷，龙光溢帝阍。赐书奎画烂，分剂宝奁存。

尚拟陪三接，俄悲筑九原。遗忠当厚报，岂但辍瓜恩。

作者简介：（1118—1164）泰州海陵人，一说江宁人，字茂振。高宗绍兴十五年进士。历官中书舍人、兵部侍郎，兼给事中。绍兴二十九年，充金国哀谢使，言辞详雅，金人为加礼。次年为同知枢密院事。金主背盟，复奉命出使，以主张俟金来南，尽锐奋击，必能成功，辞之。因被劾，责授秘书少监分司南京，筠州居住。有《海陵集》。